کەمال ڕەمزی

کەمال ڕەمزی :(١٩٣٥-١٩٩٨) نووسەر ، چالاكی سیاسی ، ڕێکخراوی کاردۆی دامەزراندووە ، لە نەتەوەی كورد بووە.

 سەرەتای ژیان و خوێندنی 
کەمال کوڕی محەمەد ڕەمزی کوڕی مەلا مارفی قازیی سلێمانی یە. ١٩٣٥ لە سلێمانی لەدایک بووە، قۆناغەکانی سەرەتایی و ئامادەییی تێدا بڕیوە. ١٩٦٠ کۆلیجی کشتوکاڵی لە زانکۆی بەغدا تەواوکردووە، ھەمان ساڵ بووە بە مامۆستا لە ئامادەییی کشتوکاڵی بەکرەجۆ. لەبەر دڵسۆزی و لێھاتوویی کراوە بە جێگری بەڕێوەبەری ئەو ئامادەیییە.گۆڤاری گەلاوێژ (بەرگی یازدەهەم / بەشی یەكەم ) ژیاننامە و پێڕست ، ئامادەكردنی ( سدیق ساڵح ، ڕەفیق ساڵح ، عبدوڵڵا زەنگەنە ) لە بڵاوكراوەكانی بنكەی ژین بۆ بووژاندنەوەی كەلەپووری و بەڵگەنامەیی و ڕۆژنامەوانیی كوردی .ل8166سەرچاوە: زانیاریی ئامادەکراوی بەڕێز سەروەر کەمال ڕەمزی. 

 بەڕێوەبەرایەتیی بەخێوکردنی ئاژەڵ 
١٩٧٠ گواستراوەتەوە بۆ بەڕێوەبەرایەتیی بەخێوکردنی ئاژەڵ لە بەکرەجۆ، چوار ساڵی تێدا بەردەوام بووە. نێردراوە بۆ ولایەتە یەکگرتووەکانی ئەمریکا و شەش مانگ خولی لە بواری بەڕێوەبردنی کێڵگەکانی بەخێوکردنی ئاژەڵدا دیوە. ساڵانی ١٩٧٨-١٩٩٧ بەڕێوەبەر بووە لە شارەزوور و سلێمانی لە بەڕێوەبەرایەتیی گشتیی کشتوکاڵی سلێمانی. ١٩٩٧ خانەنشین کراوە.

 ژیانی هاوسەرگیریی 
١٩٦٤ ھاوسەرگریی لەگەڵ پەخشان نوویی ئامۆزای کردووە، دوو کچ و کوڕێکی لێ ھەیە.

 چالاكی سیاسی 
١٩٧٤ چووەتە ڕیزی شۆڕشی ئەیلوول. 

 ڕێکخراوی (کاردۆ) 
ساڵی ١٩٩٢ بۆ ژیاندنەوەی کشتوکاڵ و گوندە وێرانەکان، ڕێکخراوی (کاردۆ)ی لەگەڵ کۆمەڵێک شارەزا و ئەندازیاری کشتوکاڵی دامەزراندووە.

 كۆچی دوایی 
٦/٢/١٩٩٨ کۆچیدواییی کردووە.

 نووسینەكانی 
لەبەر ئەوەی لە بنەماڵەیەکی ئەدەبیدا چاوی ھەڵھێناوە، بایەخی خوێندنەوە و ئەدەبیاتی لا پەیدا بووە. نووسینی لە (گەلاوێژ، ھەتاو، ڕۆناھی)شدا بڵاوبووەتەوە.

 سەرچاوەكان 

 سەرچاوەکان